CELEX: 62010CO0032
Language: lv
Date: 2011-05-11 00:00:00
Title: Tiesas rīkojums (piektā palāta) 2011. gada 11.maijā.#Tony Georgiev Semerdzhiev pret Del-Pi-Krasimira Mancheva.#Lūgums sniegt prejudiciālu nolēmumu: Varhoven kasatsionen sad - Bulgārija.#Reglamenta 92. panta 1. punkts - Direktīva 90/314/EEK - Kompleksie ceļojumi, brīvdienas un ekskursijas - Fakti pirms Bulgārijas Republikas pievienošanās Eiropas Savienībai - Acīmredzama Tiesas kompetences neesamība atbildēt uz prejudiciālajiem jautājumiem.#Lieta C-32/10.

Tiesas (piektā palāta) 2011. gada 11. maija rīkojums – Semerdzhiev/Del-Pi-Krasimira Mancheva
      (lieta C‑32/10)
      Reglamenta 92. panta 1. punkts – Direktīva 90/314/EEK – Kompleksi ceļojumi, kompleksas brīvdienas un kompleksas ekskursijas – Fakti pirms Bulgārijas Republikas pievienošanās Eiropas Savienībai – Acīmredzama Tiesas kompetences neesamība atbildēt uz prejudiciālajiem jautājumiem
      Prejudiciāli jautājumi – Tiesas kompetence – Robežas – Kādas Kopienas direktīvas interpretācija tiesvedībā pirms valsts pievienošanās Eiropas Savienībai – Izslēgšana (LESD 267. pants) (sal. ar 25.–27. punktu)
      Priekšmets
      
         Lūgums sniegt prejudiciālu nolēmumu – 
               Varhoven kasatsionen sad 
               – Padomes 1990. gada 13. jūnija Direktīvas 90/314/EEK par kompleksiem ceļojumiem, kompleksām brīvdienām un kompleksām ekskursijām
                  (OV L 158, 59. lpp.) 2. panta 1. punkta c) apakšpunkta, 4. panta 1. punkta b) apakšpunkta iv) daļas un 5. panta 2. punkta
                  trešās un ceturtās daļas interpretācija – Jēdziens “citi tūrisma pakalpojumi”, kas nav palīgpakalpojumi attiecībā uz transportu
                  vai izmitināšanu uz organizatora rēķina – Organizatora pienākums attiecībā uz katru patērētāju noslēgt individuālu apdrošināšanas
                  līgumu un pirms ceļojuma tam izsniegt oriģinālu – Organizatora pienākums noslēgt individuālu palīdzības līgumu repatriācijas
                  izmaksu nelaimes gadījumā segšanai – Jēdziens “zaudējumi”, kas patērētājam rodas līguma neizpildes vai nepilnīgas izpildes
                  dēļ – Atlīdzības par morālo kaitējumu iekļaušana
               
            Rezolutīvā daļa:
      Eiropas Savienības Tiesa acīmredzami nav kompetenta atbildēt uz Varhoven kasatsionen sad (Bulgārija) uzdotajiem jautājumiem.